Ribe Stifts Adresseaviser, 1848-09-08
Preussen samtykker, saavel i eget som i det tydske Forbunds Navn, i at skadesløsholde Danmark forde Naturalpræstationer, som ere udskrevne i Jylland for de preussiske og Forbundstropperne og Danmark forpligter sig fra sin Side til at erstatte Værdien af de Skibe eller Ladninger, som maatte være solgte og som ikke kunne tilbagegives in natura. 6) De to Hertugdømmer saavelsom de til samme hørende Øer skulle rømmes af de danske Tropper og det tydske Forbundstropper i Løbet af 12 Dage efterat Ordren derom er kommen til de kommanderende Generaler. Jmidlertid kan Kongen af Danmark ligesom det tydske Forbund lade Hospitalerne og de sig der befindende militære Depoter, for Kongen af Danmarks Vedkommende paa Øen Als og for Forbundets i Byen Altona saavelsom paa andre Steder i de to Hertugdømmer, bevogte ved Afdelinger af danske og Forbundstropper, som for ingen af de to Parter maa overskride 2000 Mand. – De i Slesvig fødte Soldater, som nu befinde sig i militær Tjeneste i Hertugdømmerne, skulle organiseres i særskilte Korpser, og forlægges i Hertugdømmet Slesvig. Disse Korpser skulle til Haandhævelse af den offentlige Rolighed stilles under den Bestyrelses Befaling, som indsættes i Overensstemmelse med den følgende Artikel, og som til Lettelse for Lander skal kunne permittere til deres Hjemstavn de Officerer og Soldater, der ikke ansees nødvendige for Tjenesten. Den militære Styrke, som skal ligge i Holsten, skal dannes af dette Hertugdømmes nuværende Antal af regulære Tropper, som udgjøre en Det af Forbundsarmeen. Disse holstenske Tropper skulle stilles til de to Hertugdømmers Bestyrelses Raadighed, men kunne ikke formindskes uden ifølge Overeenskomst imellem Hertugdømmernes Bestyrelse og Forbundshærens Overgeneral. 7) De to kontraherende Parter ere blevne enige om at indsætte, saalænge Vaabenstilstanten varer, en samlet Administration for de to Hertugdømmer, som skal udføre sine Forretninger i Kongen af Danmarks Navn, i hans Egenskab som Hertug af Slesvig og af Holsten, og med den samme Myndighed med Undtagelse af den lovgivende Magt, hvis Udøvelse skal hvile, saalænge Vaabenstilstanden varer. Denne Bestyrelse skal dannes af jem Medlemmer, der blive at vælge iblandt de to Hertugdømmers Notabler, som nyde almindelig Agtelse og Anseelse. To af disse Medlemmer skulle vælges af Hs. Majestæt Kongen af Danmark, Hertug af Slesvig og Holsten, for Hertugdømmet Slesvig, og to af Hs. Majestæt Kongen af Preussen, paa det tydske Forbunds Vegne, for Hertugdømmet Holsten. Det femte Medlem, som skal beklæder Præsident posten i de to Hertugdømmers samlede Bestyrelse, skal udnævnes efter fælleds Overeenskomst af de nævnte Majestæter. Man er kommen overens om, at hverken Medlemmerne af den Regering, der var i Funktion for den 17de Marts (Schleswig-Holsteinische Regierung) eller de, som have dannet Regeringen efter dette Tidspunkt, kunne faae Deel i denne nye administrative Kommission, der skal træde i Virksomhed snarest muligt og senest 14 Dage efter nærværende Traktats Underskrift. – Man er ligeledes kommen overens om, at alle Love, Forordninger og administrative Foranstaltninger af hvilkensomhelst Art, der ere udgaaede for Hertugdømmerne efter den 17. Marts sidstleden, skulle være ophævede i det Øjeblik den nye Bestyrelse træder i Virksomhed, hvilken imidlerrid skal have Magt til igjen at sætte i Kraft saadanne Love, Forordninger og administrative Foranstaltninger, der ere yngre end det nævnte Tidspunkt, forsaavidt deres Vedligeholdelse forekommer den nødvendig eller nyttig for de løbende Forretningers ordentlige Gang, men som dog i hvert Fald intet maa indeholde der kan stride imod den 11. Artikels Bestemmelse. 8) Hs. Maj. Kongen af Danmark og Hs. Maj. Kongen af Preussen i det tydske Forbunds Navn skulle hver fra sin Side have Ret til at udnævne en Kommissær til at residere i Hertugdømmerne, medens Vaabenstilstanden varer, for officienst at vaage over Udførelsen af nærværende Traktats Bestemmelser, saavelsom over en upartisk Overholdelse af de Love, der ere til Gunst saavel for den danske som for den tydske Befolkning. 9) Hertugdømmet Lauenborg skal under Vaabenstilstanden bestyres af en Kommission, hvoraf Hs. Maj. Kongen af Danmark i hans Egenskab som Hertug af Lauenborg skal udnævne et Medlem, et andet skal udnævnes af Hs. M. Kongen af Preussen i det tydske Forbunds Navn, og det tredie, som skal have Forsædet i Hertugdømmets Bestyrelse, skal udnævnes efter fælleds Overeenskomst mellem de to Souveræner. Denne Kommission skal bestyre Hertugdømmet Lauenburg i Hs. Maj. Kongen af Danmark, Hertug af Lauenburgs Navn, paa den Maade der er vedtagen i den 7. Artikel med Hensyn til Hertugdømmerne Slesvig og Holsten. Det skal beroe paa en Overeenskomst mellem denne Bestyrelse og de tydske Forbundstroppers General, om der er Anledning til at lade en Afdeling af Forbundstropperne drage ind i Hertugdømmet for at være til Bestyrelsens Raadighed. 10) De to kontraherende Parter ville søge Storbrittaniens Garanti for den nøiagtige Efterlevelse af Bestemmelserne i nærværende Vaabenstilstands Traktat. 11) Det er udtrykkelig vedtaget, at Bestemmelserne i denne Traktat i ingen Henseender skulle præjudicere den endelige Freds Betingelser, og hvilken der umiddelbart skal indledes Underhandlinger, og at hverken Danmark eller Forbundet opgive de Fordringer og Rettigheder. som de hver for sig have gjort gjældende. 12) Nærværende Traktat skal ratificeres og Ratificationerne udvexles i Lübeck i Løbet af 8 Dage fra Undertegnelsens Datum. Nærværende Traktat, udstedt in duplo, er udfærdiget i det franske, danske og tydske Sprog. Man er bleven enig om, at de Tvivl, der kunne reise sig om Fortolkningen af Traktaten skulle afgjøres efter den franske Texts Ordtyd. Til Bekræftelse herpaa have undertegnede Befuldmægtigede underskrevet nærværende Traktat og vedføjet deres Segl. Givet i Malmø den 26. Aug. efter Guds Byrd 1848. Bille. G. Below. Reedz. (dl.)